Nordjylland har to hold i Superligaen i sæsonen 2019/2020. Det står klart efter en fodboldsøndag, der både sendte et nordjysk hold ud af landets bedste fodboldrække, men hvor Hobro klarede skærene og sikrede sig endnu en sæson. Nordjyderne havde et godt udgangspunkt på 1-0 inden søndagens returopgør mod Viborg. Det blev dog ikke en sovepude for nordjyderne, der i sikker stil vandt med 0-2 på udebanen i Viborg. Hobro IK chokstartede, da de allerede efter et minut bragte sig foran 0-1. Og da uret på stadion i Viborg rundede 22 minutter, kunne Hobro-mandskabet juble over scoringen til 0-2. Den stilling holdt hele kampen ud, og Hobro-spillerne kunne dermed bryde ud i jubel, da endnu en sæson i Superligaen var en realitet. Tdiligere på dagen var Vendsyssel knapt så heldig, da de på hjemmebane spillede uafjogrt mod Lyngby. Et resultat, der sendte Vendsyssel ud af Superligaen.
Med en samlet sejr på 3-0 over Viborg FF er Hobro IK klar til endnu en sæson i Superligaen.